“СТОЛИЧЕН АВТОТРАНСПОРТ” ЕАД

София ул. „Житница” № 21

**ПРИЛОЖЕНИЕ № 1**

**ТЕХНИЧЕСКА СПЕЦИФИКАЦИЯ**

**(спецификации за изпълнение на услугата)**

**1. Обособена позиция 1:** „Въоръжена физическа охрана и охрана със СОТ на обекти и имущество, собственост на „Столичен Автотранспорт” ЕАД от противоправни посегателства и осигуряване на пропускателен режим в обектите на ВЪЗЛОЖИТЕЛЯ на територията на Автобусно поделение „Земляне” и Централно управление – ул. „Житница” № 21“

1.1. Обект Автобусно поделение „Земляне” – ул. „Житница” № 21 с граници:

* + на североизток – ул. „Житница”;
	+ на югоизток – жилищни блокове;
	+ на северозапад – река Владайска;
	+ на югозапад – конна база.
* Режим на охрана на обекта – **24 часа, всички дни в месеца**;
* Постове – **5 денонощни ( 5 ДН ), включително обход**.
* Брой охранители – 22,5.

**Охрана със СОТ** в извънработното време на следните зони и помещения на територията на обекта и крайни станции:

**Централно управление**, ет. 3:

1. КОРИДОР № 1 – 7 стаи

2. КОРИДОР № 2 – 12 стаи

**Поделение „Земляне”:**

1. склад авточасти(балон);

2. склад нови авточасти;

3. склад авточасти II-ра употреба;

4. каса (три помещения), ет. 2;

5. Банкя - крайна станция;

6. Люлин - крайна станция – ІІ микрорайон;

**2. Обособена позиция 2:** Въоръжена физическа охрана с използване на видеонаблюдение и охрана със СОТ на обекти и имущество, собственост на „Столичен Автотранспорт” ЕАД от противоправни посегателства и осигуряване на пропускателен режим в обектите на ВЪЗЛОЖИТЕЛЯ на територията на Автобусно поделение „Малашевци” – ул. „Резбарска” № 11 и База „Курило” – гр. Нови Искър, стопанисвана от поделение „Малашевци”

2.1. Обект Автобусно поделение „Малашевци” – ул. „Резбарска” № 11“ с граници:

* + на североизток – гробищен парк „Малашевци”;
	+ на северозапад – ул. „Дан Колов” и ул. „Жак Дюкло”;
	+ на югоизток – улица и гробищен парк „Малашевци”;
	+ на югозапад – частни имоти.
* Режим на охрана на обекта – **24 часа, всички дни в месеца**;
* **Изградена система за видеонаблюдение;**
* Постове – **5 денонощни ( 5 ДН ), включително обход**;
* Брой охранители – 22,5.

**Охрана със СОТ**  в извънработното време на администрацията на следните зони и помещения на територията на обекта:

**Поделение „Малашевци”:**

1.Административна сграда - Каса ; ет. 3

2.2. Обект база „Курило” – гр. Нови Искър, стопанисвана от поделение „Малашевци”, с граници:

* + на изток – ул. „Мальовица”;
	+ на запад – земеделски земи;
	+ на север – ул. „Теменуга”;
	+ на юг – земеделски земи.
* Режим на охрана на обекта – **24 часа, всички дни в месеца**;
* Постове – **1 денонощен ( 1 ДН ), включително обход**;
* Брой охранители – 4,5.

**3. Обособена позиция 3:** „Въоръжена физическа охрана с използване на видеонаблюдение и охрана със СОТ на обекти и имущество, собственост на „Столичен Автотранспорт” ЕАД от противоправни посегателства и осигуряване на пропускателен режим в обектите на ВЪЗЛОЖИТЕЛЯ на територията на Автобусно поделение „Дружба” – ул. „Капитан Любен Кондаков” № 7“.

3.1. Обект Автобусно поделение „Дружба” – ул. „Капитан Любен Кондаков” № 7 с граници:

* + на изток – частни промишлени и складови бази;
	+ на запад – база на МВР;
	+ на север – ул. „Капитан Любен Кондаков”;
	+ на юг – безименна улица.
* Режим на охрана на обекта – **24 часа, всички дни в месеца**;
* **Изградена система за видеонаблюдение;**
* Постове – **4 денонощен ( 4 ДН ), включително обход**;
* Брой охранители – **18.**

**Охрана със СОТ** в извънработното време на администрацията на следните зони и помещения на територията на обекта:

**Поделение „Дружба”:**
1. Административна сграда - ет. 2 (каса, счетоводство)

2. Билетна служба;

**ЗАБЕЛЕЖКА:** Преди изготвянето на план за организация на охраната на обекта /по обособена позиция от 1 до 3/, участникът следва да е извършил оглед на място с представител/и на Възложителя за съответния обект.

Изисквания към организацията на охраната

**Въоръжената охрана на обектите и имуществото** да се извършва чрез жива сила, всеки ден, по утвърден план за организация на охрана на обектите, съгласно чл. 24, ал. 2 от ЗЧОД. Охранителите трябва да осъществяват пропускателния режим и да обхождат самостоятелно територията на съответния обект по различни маршрути през променливи интервали и посоки във времето.

За обектите с изградено видеонаблюдение да се организира непрекъснат видеоконтрол и начин на реакция при установено нарушение. В зависимост от нарушението реакцията да се организира от охранителите на пост на обекта или от автопатрули на фирмата.

При създаване на аварийна ситуация в обектите нощно време или през неработни дни, постът осъществява контрол на достъпа до обекта, като следи в обекта да се влиза само съгласно утвърдения пропускателен режим.

Охраната трябва да бъде въоръжена. Охранителите да носят фирмено облекло с отличителни знаци (надпис охрана и фирмено лого). Обектите са стационарни, което изисква:

- обходите да се извършват по съгласувани маршрути, с променливи интервали и посоки във времето;

- охраната да бъде екипирана с помощните средства, които са необходими за извършването й;

- персоналът на охранителната фирма, за всеки обект поотделно, да познава отлично обекта, пътищата и всички подходи към него, както и изградените сигнално-охранителни системи;

- да има изготвени схеми за реакция и блокиране на посегателства, извършвани от нарушители във всеки участък на отделните обекти;

- да има договореност и взаимодействие със съответните полицейски управления, кметствата и охраната на съседни обекти за съдействие при необходимост;

- при започване на охраната на обектите всички охранители са длъжни да се явят за първоначален инструктаж по техника на безопасност;

- в оперативен порядък охранителите са под ръководството и контрола на началника на отделния обект;

- охранителите да изпълняват задълженията си с необходимата прецизност, съобразена с вътрешния ред и пропускателния режим на охраняемия обект по отношение на влизащите и излизащите МПС, а за автобусните поделения всички излизащи автобуси се проверяват за печат на пътния лист от съответното длъжностно лице на ВЪЗЛОЖИТЕЛЯ;

- графикът на смените на охранителите да бъде организиран съгласно разпоредбите на Наредба за работното време, почивките и отпуските.

**Охрана с използване на технически системи за сигурност (СОТ) -** При получен сигнал за нарушение реакцията да се организира чрез използване на охранителния състав на обекта или автопатрул. За обектите извън територията на автобусните поделения (крайни станции Банкя и Люлин) реакцията да се организира от автопатрули.

ИЗИСКВАНИЯ към персонала за ОСИГУРЯВАНЕ НА ОХРАНИТЕЛНАТАДЕЙНОСТ

 - Да отговарят на изискванията на ЗЧОД;

 - Да осъществяват дейността си в съответствие с изискванията на ЗЧОД;

 - Да спазват всички разпоредби на трудовото и социално законодателство на Република България по отношение на ангажираните в изпълнението на договора свои служители;

 - Да бъдат въоръжени и оборудвани с помощни средства;

 - Да бъдат физически здрави, дееспособни и годни да изпълняват охранителна дейност;

 - Да разполагат с независима комуникация с полицията и независима връзка за комуникация с другите охранители и между отделните постове;

 - Да познават отлично обекта и подходите към него;

 - Да осъществяват пропускателен режим в обекта съобразно правилника за вътрешния ред, пропускателния режим на обекта и разпорежданията на упълномощени служители на „Столичен Автотранспорт” ЕАД;

 - Да извършват обходите с необходимата прецизност и ефективност, по определения маршрут и с честота, съгласно плана за организация на охраната на отделните обекти и с променливи интервали и посоки във времето;

 - Да предотвратяват проникването в обектите на външни лица без разрешение /пропуск от съответното длъжностно лице;

 - В случай на природно бедствие, пожар, авария, безредици от всякакъв характер и др., охранителите да съдействат и организират, съвместно със съответните длъжностни лица, евакуационните действия от обектите и друго необходимо. Действията да бъдат съобразени с вътрешната инструкция и изискванията на нормативните документи, за което охранителите да имат съответното обучение, включително да бъдат инструктирани за оказване на долекарска помощ;

 - В случаите на задействане на инсталираните охранителни системи в обекта, действията на охранителите да бъдат в съответствие с вътрешната инструкция, предоставена от ВЪЗЛОЖИТЕЛЯ;

 - При организиране на охраната лицата, извършващи дейност по чл. 5 от ЗЧОД са длъжни да спазват изискванията на чл. 24, ал. (1) от ЗЧОД.

Изготвил:

Васко Костадинов

Външен експерт от отдел „Сигурност” на Столична община